SPRÁVA ZO ZAHRANIČNEJ PRACOVNEJ CESTY
120 / 2016

1.  Účastník ZPC:

Jana Tomková, Ing. arch. 
Národná kancelária NCP H2020, CVTI SR, Lamačská 8A, Bratislava
Národný NCP koordinátor; JRC NCP
Jazyky: anglický, nemecký, francúzsky, ruský 

2.  Zahraničná pracovná cesta:
21.-24. jún 2016, Holandsko, Amsterdam, 
Miesto konania:
RAI Amsterdam, Onyx 
Europaplein 22 
1078 GZ Amsterdam 
Cestovné náklady hradené z projektu REinEU2016, letenku a ubytovanie hradila Neulogy – partner z projektového konzorcia.

3.  Rámcový program pobytu:
Cieľom ZPC bola prezentácia Slovenskej republiky a pripravovanej konferencie REinEU2016, ktorá je jednou z kľúčových aktivít v rámci predsedníctva Slovenska v Rade Európskej únie v roku 2016 (konkrétne služba v stánku počas celého podujatia). 
Zámerom bolo podnietiť záujemcov o zaregistrovanie sa ako účastníkov konferencie REinEU2016, prípadne ako spíkrov alebo vystavovateľov na podujatí.
K zabezpečeniu stánku po technickej stránke (prezentačná obrazovka a notebook) a dodaním propagačných materiálov o Slovensku významne prispelo Zastúpenie SR v Haagu a start-up Culcharge, ktorý dodal reprezentatívne technické darčekové predmety pre návštevníkov stánku. Mimoriadna vďaka patrí najmä holandským organizátorom konferencie Industrial Technologies 2016 za umiestenie slovenského stánku v privilegovanej polohe pri hlavnom vstupe do výstavných a konferenčných priestorov, vedľa stánku holandského predsedníctva.
Počas celej akcie boli v slovenskom stánku v slučke premietané videá propagujúce REinEU2016, mesto Bratislavu a priťažlivé exponáty konferencie REinEU2016 (Aeromobil, Ecocapsule).
Vizitky v stánku odovzdalo vyše 30 záujemcov o účasť na REinEU2016.
V predposledný deň konferencie na záver plenárneho zasadania projektová manažérka REinEU2016 Paulína Böhmerová odprezentovala pripravovanú slovenskú konferenciu spolu s multimediálnou pozvánkou. 

Časový program servisu v stánku REinEU2016:
•	Kompletizácia stánku: 
Utorok, 21. jún 2016: 12.00 – 16.00 h. 

•	Výstavné hodiny: 
Streda, 22. jún 2016: 9:30 – 19.30 h. 
Štvrtok, 23. jún 2016: 8.00 – 19.30 h. 
Piatok, 24. jún 2016: 8.00 – 13:30 h. 
Po celý čas výstavných hodín musí byť v stánku prítomná zodpovedná osoba. 
Stánky musia byť otvorené od stredy denne od 8:00 h.

•	Rozoberanie stánkov: 
Piatok, 24. júna od 13:30 – 21:00 h.

5.  Odporúčané závery:
•	Zosumarizovať silné a slabé stránky podujatia a zo zistení čerpať pri organizácii SK PRES konferencií, najmä pri REinEU2016.
•	Zosumarizovať získané kontakty a udržiavať ich aktívne pre účely SK PRES konferencií, najmä pri REinEU2016 (účastníci, spíkri, vystavovatelia, záujemcovia o zorganizovanie side events).
•	Nepodceňovať tento druh podujatí a zabezpečiť reprezentatívnu SK účasť na vysokej úrovni. 
•	Pripraviť dostatok kvalitných prezentačných materiálov a inovatívnych gadgetov.

6.   Prehľad prinesenej dokumentácie a miesto jej uloženia
Vizitky (v národnej kancelárii NCP H2020). 
Všetko ostatné je zverejnené na webe konferencie: https://www.industrialtechnologies2016.eu/

7.   Osobitne vyhodnotený očakávaný prínos ZPC
•	Získanie skúseností pre organizáciu REinEU2016.
•	Získanie kontaktov na potenciálnych účastníkov REinEU2016.

8.    Spôsob zverejnenia výsledkov ZPC, prenos získaných informácií
Získané informácie budú využité pri práci organizácii konferencií SK PRES, najmä pri REinEU2016.

Súhlasím so zverejnením správy na internete

Správu vypracoval: Jana Tomková		                  ......................................
Dátum:	           6. júl 2016
								
Správu schválil:  prof. RNDr. Ján TURŇA, CSc., generálny riaditeľ  ......................................